ประจำเดือนหนูมาวันที่8-13 และวันที17-18ก็มีอีกรอบแต่มาเป็นก้อนเลือดเจ็บท้องน้อยนิดหน่อยค่ะ อาการเป็นมาตั้งแต่เดือนมกราคมแต่เป็น3รอบพอเดือนกุมภาถึงเมษาประจำเดือนก็มาปกติแต่พอเดือนพฤษภาก็เป็นเหมือนเดิมประจำเดือนมา2รอบ​
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนอาจมีสาเหตุได้จาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนในกรณีนี้ยังมีความเป็นไปได้หลายอย่าง แต่เลือดออกผิดปกติจากช่องคลอดที่ไม่ใช่รอบเดือนนั้นผิดปกติแน่นอน ควรไปพบสูตินรีแพทย์ แพทย์จะซักประวัติที่เกี่ยวข้องเพิ่มเติมร่วมกับตรวจร่างกาย ตรวจภายใน ตรวจการตั้งครรภ์ หรือทำอัลตราซาวน์หน้าท้องหาสาเหตุค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง หากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ค่ะ